text: емисиите на сяра, емисиите на азотни оксиди и на амоняк също причиняват подкиселяване на околната среда,КАТО ОТБЕЛЯЗВАТ, че съгласно Рамковата конвенция на Организацията на обединените нации за изменението на климата, приета в Ню Йорк на 9 май 1992 г., съществува споразумение за създаване на национални политики и за вземане на съответни мерки за борба с изменението на климата, което може да се очаква да доведе до намаляване на емисиите на сяраКАТО ПОТВЪРЖДАВАТ необходимостта да се гарантира екологосъобразно и устойчиво развитие,КАТО ПРИЗНАВАТ необходимостта да се продължи научното и техническото сътрудничество, за да се развие допълнително подходът на базата на критични натоварвания и критични нива, включително усилия за оценка на няколко замърсителя на въздуха и различните въздействия върху околната среда, предметите и човешкото здраве,КАТО ПОДЧЕРТАВАТ, че научното и техническото познание се развива и че ще е необходимо това развитие да се вземе предвид, когато се преразглежда уместността на задълженията, поети по този протокол, и когато се решават по-нататъшните действия,КАТО ПРИЗНАВАТ Протокола за намаляване на серните емисии или трансграничния им пренос с поне 30 %, приет в Хелзинки на 8 юли 1985 г., и вече взетите от много страни мерки, които са довели до намаляване на серните емисии,СЕ СПОРАЗУМЯХА ЗА СЛЕДНОТО:Член 1ДЕФИНИЦИИЗа целите на настоящия протокол,1. "Конвенцията" означава Конвенцията за трансграничното замърсяване на въздуха на далечни разстояния, приета в Женева на 13 ноември 1979 г.;2. "EMEП" означава Съвместната програма за мониторинг и оценка на разпространението на замърсители на въздуха на далечни разстояния в Европа;3. "Изпълнителен орган" означава Изпълнителният орган на конвенцията, създаден съгласно член 10, алинея 1 от конвенцията;4. "Комисията" означава Икономическата комисия за Европа на Организацията на обединените нации;5. "Страните" означава, освен ако контекстът не изисква друго, договарящите страни по този протокол;6. "Географски обхват на EMEП" означава зоната, дефинирана в член 1, алинея 4 от Протокола към Конвенцията от 1979 г. за трансграничното замърсяване на въздуха на далечни разстояния за дългосрочно финансиране на Съвместната програма за мониторинг и оценка на разпространението на замърсители на въздуха на далечни разстояния в Европа (ЕМЕП), приет в Женева на 28 септември 1984 г.;7. "ЗУСО" означава зона за управление на серните оксиди, определена в Приложение III при условията, изложени в член 2, алинея 3;8. "Критично натоварване" означава количествена оценка на излагането на един или повече замърсители, под което съгласно настоящите познания не възникват значими вредни въздействия върху определени чувствителни елементи от околната среда;9. "Критични нива" означава концентрацията на замърсители в атмосферата, над която съгласно настоящите познания могат да възникнат преки неблагоприятни въздействия върху приемниците, като човешки същества, растения, екосистеми или предмети;10. "Критично отлагане на сяра" означава количествена оценка на излагането на окислени серни съединения при отчитане на въздействията от базовото поглъщане на катиони и базовото отлагане на катиони, под която съгласно настоящите познания не възникват значими вредни въздействия върху определени чувствителни елементи от околната среда;11. "Емисия" означава изпускането на вещества в атмосферата;12. "Серни емисии" означава всички емисии на серни съединения, изразени в килотонове серен диоксид (kt SO2), изпускани в атмосферата от антропогенни източници, с изключение на корабите на международно плаване извън териториални води;13. "Гориво" означава всеки твърд,


text: течен или газообразен горим материал, с изключение на битови, токсични или опасни отпадъци;14. "Неподвижен горивен източник" означава всяко техническо съоръжение или група от съоръжения, което е разположено на обща площадка и изпуска или би могло да изпуска отпадъчни газове през общ комин, в което се извършва окислението на горива с цел да бъде използвана генерираната по този начин топлина;15. "Нов голям неподвижен горивен източник" означава всеки неподвижен горивен източник, чието изграждане или значително преустройство са разрешени след 31 декември 1995 г. и чиято топлинна мощност при номинално натоварване е поне 50 MWth. Компетентните национални власти решават дали едно преустройство е значително или не, вземайки предвид такива фактори като ползите за околната среда от преустройството;16. "Голям съществуващ неподвижен горивен източник" означава всеки съществуващ неподвижен горивен източник с топлинна мощност при номинално натоварване, по-голяма или равна на 50 MWth;17. "Газьол" означава всеки петролен продукт с код по Хармонизираната система 2710 или всеки петролен продукт, който поради своите дестилационни граници попада в категорията на средните дестилати, предназначени за употреба като гориво, и от който поне 85 обемни %, включително загубите при дестилацията, дестилират при 350 °C;18. "Норма за допустими емисии" означава допустимата концентрация на серни съединения, изразени като серен диоксид в отпадъчните газове от неподвижен горивен източник, изразена като маса за единица обем отпадъчни газове в mg SO2/Nm3, при 3 % обемно съдържание на кислород в отпадъчните газове за течните и газообразни горива и 6 % за твърдите горива;19. "Ограничение на емисиите" означава допустимото общо количество серни съединения, изразени като серен диоксид, изпускано от горивен източник или група горивни източници, разположени на обща площадка или в определен географски район, изразено в килотонове на година;20. "Степен на десулфуризация" означава съотношението между количеството сяра, улавяно на площадката на горивния източник през даден период от време, и количеството сяра, съдържащо се в горивото, подадено към съоръженията на горивния източник и използвано през същия период;21. "Серен бюджет" означава матрица с изчислени приноси в отлагането на окислени серни съединения в приемащите области, дължащи се на емисии от определени области.Член 2Основни задължения1. Страните контролират и намаляват своите емисии на сяра, за да защитят човешкото здраве и околната среда от неблагоприятни въздействия, в частност от подкиселяващи въздействия, и да гарантират, доколкото е възможно, без да влизат в прекомерни разходи, че отлаганията на окислени серни съединения в дългосрочен план не надвишават критичните натоварвания за сяра, дадени в Приложение I като критични отлагания на сяра в съответствие с настоящите научни познания.2. Като първа стъпка страните най-малкото намаляват и поддържат своите годишни емисии на сяра в съответствие със сроковете и нивата, посочени в Приложение II.3. В допълнение към това всяка от страните:а) чиято обща сухоземна площ надвишава 2 милиона квадратни километра;б) която се е ангажирала съгласно алинея 2 по-горе с национален таван на емисия от сяра, която да не е по-голяма от по-малката от нейните емисии от 1990 г. или задължението ѝ по Хелзинкския протокол от 1985 г. за намаляване на серните емисии или трансграничния им пренос с поне 30 %, както е посочено в Приложение II;в) чиито годишни емисии на сяра, които

type: contracts

jurisdiction: EU


text: допринасят за подкиселяването в зони под юрисдикцията на една или повече други страни, произлизат само от териториите, намиращи се под нейна юрисдикция, които са описани като ЗУСО в Приложение III, и тя е представила документация за това; иг) която е посочила при подписването на или при присъединяването към този протокол своето намерение да действа в съответствие с настоящата алинея,най-малкото намаляват и поддържат своите годишни емисии на сяра в така описаната зона в съответствие със сроковете и нивата, посочени в Приложение II.4. Освен това страните използват най-ефективните мерки за намаляване на емисиите на сяра, които са подходящи за техните специфични обстоятелства, за нови и съществуващи източници, включващи и:- мерки за увеличаване на енергийната ефективност,- мерки за увеличаване на употребата на възобновима енергия,- мерки за намаляване на сярното съдържание на определени горива и за насърчаване на употребата на гориво с ниско сярно съдържание, включително комбинираната употреба на гориво с високо съдържание на сяра с гориво с ниско съдържание на сяра или гориво, което не съдържа сяра,- мерки за прилагане на най-добрите налични техники за ограничаване на емисиите, които не изискват прекомерни разходи,при използване на насоките от Приложение IV.5. Всяка от страните, с изключение на страните, които са предмет на Споразумението за качество на въздуха между Съединените щати и Канада от 1991 г., най-малкото:а) прилага пределно допустими емисии, които са поне толкова строги, колкото посочените в Приложение V, спрямо всички нови големи неподвижни горивни източници;б) не по-късно от 1 юли 2004 г. прилага, доколкото е възможно без прекомерни разходи, норми за допустими емисии, които са поне толкова строги, колкото посочените в Приложение V, спрямо онези съществуващи големи неподвижни източници с топлинна мощност над 500 MWth, вземайки предвид оставащия живот на съоръжението, изчислен от датата на влизане в сила на този протокол, или прилагат еквивалентни ограничения на емисиите или други подходящи разпоредби, при условие че чрез тях се постигат пределно допустимите емисии на сяра, посочени в Приложение II, и след това допълнително доближават критичните натоварвания, както са посочени в Приложение I; и не по-късно от 1 юли 2004 г. прилагат норми за допустими емисии или ограничения на емисиите спрямо тези съществуващи големи неподвижни горивни източници с топлинна мощност между 50 и 500 MWth, използвайки Приложение V като насоки;в) не по-късно от две години от влизането в сила на този протокол прилага национални стандарти за сярното съдържание на газьола, които са поне толкова строги, колкото посочените в Приложение V; в случаите, когато доставките на газьол не могат да бъдат гарантирани по друг начин, дадена държава може да удължи срока, предвиден в тази точка, до период, който не надхвърля десет години; в този случай тя посочва в декларация, която се депозира заедно с документа за ратификация, приемане, утвърждаване или присъединяване, своето намерение да удължи срока.6. В допълнение страните могат да прилагат икономически инструменти за насърчаване на приемането на рентабилни подходи за намаляването на емисиите на сяра.7. Страните по настоящия протокол могат, на сесия на изпълнителния орган в съответствие с правилата и условията, които изпълнителният орган разработва и приема, да решат дали две или повече страни могат


text: съвместно да изпълняват задълженията, изложени в Приложение II. Тези правила и условия гарантират изпълнението на задълженията, изложени в алинея 2 по-горе, и също така спомагат за постигането на екологичните цели, заложени в алинея 1 по-горе.8. Страните, в зависимост от резултата от първото преразглеждане, предвидено в член 8, и не по-късно от една година след датата на приключване на това преразглеждане, започват преговори за допълнителни задължения за намаляване на емисиите.Член 3Обмен на технологии1. Страните, в съответствие със своите национални закони, разпоредби и практики, съдействат за обмена на технологии и техники, включително тези, които увеличават енергийната ефективност, използването на възобновима енергия и обработката на горива с ниско съдържание на сяра, за намаляване на емисиите на сяра, особено чрез насърчаване на:а) търговския обмен на налични технологии;б) преките промишлени контакти и сътрудничество, включително смесени предприятия;в) обмена на информация и опит;г) предоставянето на техническа помощ.2. Като насърчават дейностите, посочени в алинея 1 по-горе, страните създават благоприятни условия, като способстват за контактите и сътрудничеството между съответните организации и лица в частния и обществения сектор, които могат да предоставят технологии, конструкторски и инженерни услуги, оборудване или финансиране.3. Страните, не по-късно от шест месеца след датата на влизане в сила на този протокол, започват разглеждането на процедури за създаване на по-благоприятни условия за обмен на технологии за намаляване на емисиите на сяра.Член 4Национални стратегии, политики, програми, мерки и информация1. Всяка от страните, за да изпълни задълженията си по член 2:а) приема национални стратегии, политики и програми не по-късно от шест месеца, след като този протокол влезе в сила за нея, иб) взема и прилага национални мерки за контрол и намаляванена своите емисии на сяра.2. Всяка от страните събира и поддържа информация относно:а) актуалните нива на емисиите на сяра и на концентрациите в атмосферния въздух и отлаганията на окислени серни съединения и други подкиселяващи съединения, вземайки предвид, когато се отнася до страните, попадащи в географския обхват на ЕМЕП, работния план на ЕМЕП; иб) въздействията на отлаганията на окислена сяра и други подкиселяващи съединения.Член 5Докладване1. Всяка от страните докладва чрез изпълнителния секретар на Комисията пред изпълнителния орган с периодичност, определена от изпълнителния орган, информация относно:а) прилагането на националните стратегии, политики, програми и мерки, споменати в член 4, алинея 1;б) нивата на националните годишни емисии на сяра в съответствие с насоките, приети от изпълнителния орган, съдържащи данни за емисиите от всички свързани категории източници; ив) изпълнението на другите задължения, които е поела по настоящия протокол,в съответствие с решение относно формата и съдържанието, което трябва да бъде прието от страните на сесия на изпълнителния орган; условията на това решение се преразглеждат, когато е необходимо, за да се определят допълнителните елементи от формата и/или съдържанието на информацията, които трябва да бъдат включени в докладите.2. Всяка от страните, попадащи в географския обхват на ЕМЕП, докладва чрез изпълнителния секретар на комисията пред ЕМЕП с периодичност, която предстои да бъде определена от ръководния орган на ЕМЕП и одобрена от страните на сесия на изпълнителния орган, информация за нивата на серни емисии с времеви и пространствен анализ, както е определено от ръководния орган на ЕМЕП.3. Достатъчно рано


text: преди всяка годишна сесия на изпълнителния орган ЕМЕП предоставя информация относно:а) концентрации в атмосферния въздух и отлагане на окислени серни съединения; иб) изчисленията на серните бюджети.Страните, които не попадат в географския обхват на ЕМЕП, предоставят подобна информация, ако са помолени за това от изпълнителния орган.4. Изпълнителният орган в съответствие с член 10, алинея 2, буква б) от конвенцията, урежда изготвянето на информация за въздействието на отлаганията на окислена сяра и други подкиселяващи съединения.5. На сесии на изпълнителния орган страните уреждат регулярното изготвяне на осъвременена информация за изчислените и международно оптимизираните разпределения на намаленията на емисиите за държавите в географския обхват на ЕМЕП с интегрирани модели за оценка с оглед на намаляването за целите на член 2, алинея 1 от настоящия протокол на разликата между действителните отлагания на окислени серни съединения и стойностите на критично натоварване.Член 6Проучвания, разработки и мониторингСтраните насърчават проучванията, разработките, мониторинга и сътрудничеството, свързани със:а) международната хармонизация на методите за установяване на критични натоварвания и критични нива и за изработване на процедури за такава хармонизация;б) подобряването на техниките и системите за мониторинг и на моделирането на преноса, концентрациите и отлагането на серни съединения;в) стратегиите за по-нататъшно намаляване на емисиите на сяра на базата на критични натоварвания и критични нива, както и на технически разработки и подобряване на моделирането на интегрираната оценка за изчисляване на международно оптимизирани разпределения на намаленията на емисиите при отчитане на справедливото разпределение на разходите за намаляване на емисиите;г) разбирането на по-широките въздействия от емисиите на сяра върху човешкото здраве, околната среда, в частност от подкиселяването, и предметите, включително историческите и културните паметници, при отчитане на взаимовръзката между серните оксиди, азотните оксиди, амоняка, летливите органични съединения и тропосферния озон;д) технологиите за намаляване на емисиите и технологиите и техниките за подобряване на енергийната ефективност, енергоспестяването и използването на възобновяема енергия;е) икономическата оценка на ползите за околната среда и човешкото здраве, произтичащи от намаляването на емисиите на сяра.Член 7Спазване1. Създава се Комитет по прилагането, който да следи за прилагането на настоящия протокол и за спазването от страните на задълженията им. Той докладва пред страните на сесиите на изпълнителния орган и може да им отправи такива препоръки, каквито сметне за уместно.2. След като разгледат доклада и евентуалните препоръки на Комитета по прилагането, страните, вземайки предвид обстоятелствата по случая и в съответствие с практиката по конвенцията, могат да вземат решения и да призоват към действия за постигане на пълно съответствие с настоящия протокол, включително мерки за подпомагане на спазването на протокола от дадена страна и за постигане целите на протокола.3. Страните на първата сесия на изпълнителния орган след влизането в сила на настоящия протокол приемат решение, което определя структурата и функциите на Комитета по прилагането, както и процедурите за извършвания от него преглед на съответствието.4. Прилагането на процедурата за съответствие не е в ущърб на разпоредбите на член 9 от настоящия протокол.Член 8Преразглеждания от страните на сесии на изпълнителния орган1. На сесиите на изпълнителния орган съгласно член 10, алинея 2, буква a) от конвенцията страните разглеждат информацията, предоставена от страните и ЕМЕП, данните за въздействията от отлаганията на сяра


text: и други подкиселяващи съединения и докладите на Комитета по прилагането, споменат в член 7, алинея 1 от настоящия протокол.2. a) На сесиите на изпълнителния орган страните редовно преразглеждат задълженията, изложени в настоящия протокол, включително:i) задълженията им по отношение на техните изчислени и международно оптимизирани разпределения на намаленията на емисиите, споменати в член 5, алинея 5; иii) съответствие на задълженията и напредъка по постигане на целите на настоящия протокол.б) При преразглежданията се взема предвид най-добрата налична научна информация за подкиселяването, включително оценки на критичните натоварвания, технологични разработки, променящите се икономически условия и изпълнението на задълженията за нивата на емисиите.в) В контекста на тези преразглеждания всяка от страните, чиито задължения за пределно допустими емисии на сяра съгласно Приложение II към настоящия протокол не съответстват на изчислените и международно оптимизираните разпределения на намаленията на емисиите за тази страна, от която се изисква да намали разликата между отлаганията на сяра през 1990 г. и критичните отлагания на сяра в географския обхват на ЕМЕП с поне 60 %, прави всичко възможно да посрещне преразгледаните задължения.г) Процедурите, методите и сроковете за тези преразглеждания се определят от страните на сесия на изпълнителния орган. Първото такова преразглеждане се извършва през 1997 г.Член 9Уреждане на спорове1. В случай на спор между две или повече страни относно тълкуването или прилагането на настоящия протокол засегнатите страни търсят уреждане на спора чрез преговори или чрез други мирни средства по техен избор. Страните по спора информират изпълнителния орган за спора си.2. Когато ратифицира, приема, утвърждава или се присъединява към настоящия протокол или във всеки друг момент, една страна, която не е регионална организация за икономическа интеграция, може да декларира в писмен документ, представен пред депозитаря, че по отношение на спорове, отнасящи се до тълкуването или прилагането на протокола, тя признава едното или и двете от следните средства за уреждане на спорове като задължителни ipso facto и без споразумение по отношение на всяка страна, приела същото задължение:а) внасяне на спора пред Международния съд;б) арбитраж в съответствие с процедурите, които трябва да бъдат приети от страните на сесия на изпълнителния орган възможно най-скоро в приложение за арбитража.Страна, която е регионална организация за икономическа интеграция, може да направи декларация със сходен ефект по отношение на арбитража в съответствие с процедурите, споменати в буква б) по-горе.3. Декларация, направена съгласно алинея 2 по-горе, остава в сила, докато не изтече в съответствие с условията в нея или три месеца, след като пред депозитаря се внесе писмено уведомление за нейното анулиране.4. Нова декларация, уведомление за анулиране или изтичане на декларация по никакъв начин не засягат процедурите, които са в ход пред Международния съд или арбитражния съд, освен ако страните по спора не се споразумеят другояче.5. Освен в случай, че страните по един спор са приели еднакви средства за уреждане на спора съгласно алинея 2, ако дванадесет месеца след уведомлението от една страна до друга, че между тях съществува спор, засегнатите страни не са били в състояние да уредят спора си със средствата, споменати в алинея 1 по-горе, по искане на която и да е от страните по спора, спорът се


text: внася за помирение.6. За целите на алинея 5 се създава помирителна комисия. Комисията се състои от равен брой членове, назначени от всяка от засегнатите страни, или когато страните в помирение споделят еднакъв интерес, от групата, споделяща този интерес, и от председател, избран съвместно от така назначените членове. Комисията издава препоръчително решение, което страните разглеждат добросъвестно.Член 10ПриложенияПриложенията към настоящия протокол представляват неразделна част от протокола. Приложения I и IV са с препоръчителен характер.Член 11Изменения и допълнения1. Всяка страна може да предлага изменения на настоящия протокол. Всяка страна по конвенцията може да предлага допълнение на Приложение II към настоящия протокол за включване на името ѝ заедно с нива на емисиите, пределно допустими емисии на сяра и процентни намаления на емисиите.2. Такива предложени изменения и допълнения се внасят в писмен вид пред изпълнителния секретар на комисията, който уведомява за тях всички страни. Страните обсъждат предложените изменения и допълнения на следващата сесия на изпълнителния орган, при условие че тези предложения са били изпратени от изпълнителния секретар до страните поне деветдесет дни предварително.3. Изменения към настоящия протокол и към неговите Приложения II, III и V се приемат с консенсус на страните, присъстващи на сесия на изпълнителния орган, и влизат в сила за страните, които са ги приели, на деветдесетия ден след датата, на която две трети от страните са депозирали пред депозитаря своите документи за приемането им. За всяка друга страна измененията влизат в сила на деветдесетия ден след датата, на която тази страна депозира своя документ за приемането им.4. Изменения на приложенията към настоящия протокол, различни от измененията на приложенията, споменати в алинея 3 по-горе, се приемат с консенсус на страните, присъстващи на сесия на изпълнителния орган. След изтичането на деветдесет дни от датата на съобщението за него от изпълнителния секретар на комисията, изменението на такова приложение влиза в сила за тези страни, които не са внесли пред депозитаря уведомление в съответствие с разпоредбите на алинея 5 по-долу, при условие, че поне шестнадесет страни не са внесли такова уведомление.5. Страна, която не е в състояние да одобри изменение на приложение, различно от приложенията, споменати в алинея 3 по-горе, писмено уведомява за това депозитаря в срок до деветдесет дни от датата на съобщението за приемането му. Депозитарят незабавно съобщава на всички страни за всяко така получено уведомление. Една страна може по всяко време да замени с приемане своето предишно уведомление и изменението на такова приложение влиза в сила за тази страна с внасянето пред депозитаря на документа за приемане.6. Допълнения на Приложение II се приемат с консенсус на страните, присъстващи на сесия на изпълнителния орган, и влизат в сила за всички страни по настоящия протокол на деветдесетия ден след датата, на която изпълнителният секретар на комисията писмено уведоми тези страни за приемането на допълнението.Член 12Подписване1. Настоящият протокол е открит за подписване в Осло на 14 юни 1994 г., а след това в седалището на Организацията на обединените нации в Ню Йорк до 12 декември 1994 г. от държавите - членки на комисията, както и от държавите със съвещателен глас към комисията в съответствие с алинея


text: 8 от Резолюция 36 (IV) на Икономическия и социален съвет от 28 март 1947 г., и от регионалните организации за икономическа интеграция, създадени от суверенни държави - членки на комисията, които имат компетентност за водене на преговори, сключване и изпълнение на международни споразумения по въпросите, обхванати от протокола, при условие, че въпросните държави и организации са страни по конвенцията и са посочени в Приложение II.2. По въпроси от тяхната компетентност тези регионални организации за икономическа интеграция от свое собствено име се ползват с такива права и изпълняват такива задължения, които са определени от настоящия протокол за техните държави членки. В такива случаи държавите - членки на тези организации, не се ползват самостоятелно с такива права.Член 13Ратификация, приемане, утвърждаване и присъединяване1. Настоящият протокол подлежи на ратификация, приемане или утвърждаване от подписалите го страни.2. Настоящият протокол е открит за присъединяване от 12 декември 1994 г. от държавите и организациите, които отговарят на изискванията на член 12, алинея 1.Член 14ДепозитарДокументите за ратификация, приемане, утвърждаване или присъединяване се депозират при Генералния секретар на Организацията на обединените нации, който ще изпълнява функциите на депозитар.Член 15Влизане в сила1. Настоящият протокол влиза в сила на деветдесетия ден след датата, на която при депозитаря е депозиран шестнадесетият документ за ратификация, приемане, утвърждаване или присъединяване.2. За всяка държава и организация, споменати в член 12, алинея 1, която ратифицира, приеме или утвърди настоящия протокол или се присъедини към него след депозирането на шестнадесетия документ за ратификация, приемане, утвърждаване или присъединяване, протоколът влиза в сила на деветдесетия ден след датата на депозирането от тази страна на нейния документ за ратификация, приемане, утвърждаване или присъединяване.Член 16ОттеглянеПо всяко време след пет години от датата, на която настоящият протокол влезе в сила по отношение на договаряща се страна, тази договаряща се страна може да се оттегли от него, като предостави писмено уведомление за това на депозитаря. Всяко такова оттегляне влиза в сила на деветдесетия ден след датата на получаване на уведомлението от депозитаря или на по-късна дата, която е посочена в уведомлението за оттегляне.Член 17Автентични текстовеОригиналът на настоящия протокол, чиито текстове на английски, руски и френски език са еднакво автентични, се депозира при Генералния секретар на Организацията на обединените нации.В уверение на което, долуподписаните, надлежно упълномощени за това, подписаха настоящия протокол.Съставен в Осло на четиринадесети юни хиляда деветстотин деветдесет и четвърта година.--------------------------------------------------19940613ПРИЛОЖЕНИЕ IКРИТИЧНО ОТЛАГАНЕ НА СЯРА(5-персцентил в сантиграми сяра на квадратен метър на година)+++++ TIFF +++++--------------------------------------------------19940613ПРИЛОЖЕНИЕ IIТАВАНИ НА ЕМИСИИ ОТ СЯРА И ПРОЦЕНТНИ НАМАЛЕНИЯ НА ЕМИСИИТЕТаваните на емисии от сяра, дадени в таблицата по-долу, посочват задълженията, посочени в член 2, алинеи 2 и 3 от настоящия протокол. Изброените нива на емисиите от 1980 г. и 1990 г. и процентните намаления на емисиите са дадени само с информационна цел.Забележки:| Нива на емисиите kt SO2 на година | Тавани на емисии от сяра [1] kt SO2 на година | Процентни намаления на емисиите (базова година 1980) [2] |1980 | 1990 | 2000 | 2005 | 2010 | 2000 | 2005 | 2010 |Австрия | 397 | 90 | 78 | | | 80 | | |Беларус


text: | 740 | | 456 | 400 | 370 | 38 | 46 | 50 |Белгия | 828 | 443 | 248 | 232 | 215 | 70 | 72 | 74 |България | 2050 | 2020 | 1374 | 1230 | 1127 | 33 | 40 | 45 |Канада | – национални | 4614 | 3700 | 3200 | | | 30 | | || – ЗУСО | 3245 | | 1750 | | | 46 | | |Хърватска | 150 | 160 | 133 | 125 | 117 | 11 | 17 | 22 |Чешка република | 2257 | 1876 | 1128 | 902 | 632 | 50 | 60 | 72 |Дания | 451 | 180 | 90 | | | 80 | | |Финландия | 584 | 260 | 116 | | | 80 | | |Франция | 3348 | 1202 | 868 | 770 | 737 | 74 | 77 | 78 |Германия | 7494 | 5803 | 1300 | 990 | | 83 | 87 | |Гърция | 400 | 510 | 595 | 580 | 570 | 0 | 3 | 4 |Унгария | 1632 | 1010 | 898 | 816 | 653 | 45 | 50 | 60 |Ирландия | 222 | 168 | 155 | | | 30 | | |Италия | 3800 | | 1330 | 1042 | | 65 | 73 | |Лихтенщайн | 0,4 | 0,1 | 0,1 | | | 75 | | |Люксембург | 24 | | 10 | | | 58 | | |Нидерландия | 466 | 207 | 106 | | | 77 | | |Норвегия | 142 | 54 | 34 | | | 76 | | |Полша | 4100 | 3210 | 2583 | 2173 | 1397 | 37 | 47 | 66 |Португалия | 266 | 284 | 304 | 294 | | 0 | 3 | |Руска федерация [3] | 7161 | 4460 | 4440 | 4297 | 4297 | 38 | 40 | 40 |Словакия | 843 | 539 | 337 | 295 | 240 | 60 | 65 | 72 |Словения | 235 | 195 | 130 | 94 | 71 | 45 | 60 | 70 |Испания | 3319 | 2316 | 2143 | | | 35 | | |Швеция | 507 | 130 | 100 | | | 80 | | |Швейцария | 126 | 62 | 60 | | | 52 | | |Украйна | 3850 | | 2310 | 2118 | 1696 | 40 | 45 | 56 |Обединено кралство | 4898 | 3780 | 2449 | 1470 | 980 | 50 | 70 | 80 |Европейска общност | 25513 | | 9598 | | | 62 | | |[1] Ако през определена година преди 2005 г. дадена страна установи, че поради особено студена зима, особено сухо лято и непредвидена краткосрочна загуба на капацитет в енергоснабдителната система в страната или в съседна страна, не може да изпълни задълженията си по настоящото приложение, тя може


text: да изпълни тези задължения, като усредни своите национални годишни серни емисии за въпросната година, за предхождащата я година и за годината след нея, при условие че нивото на емисиите за всяка отделна година не е по-високо от 20 % над пределно допустимата емисия на сяра. Причината за надвишението за всяка отделна година и методът, чрез който ще бъде постигната тригодишната усреднена стойност, се докладват пред Комитета по прилагането.[2] За Гърция и Португалия дадените процентни намаления на емисиите са на базата на тавани на емисии от сяра, посочени за 2000 г.[3] Европейската част в рамките на областта на EMEП.--------------------------------------------------19940613ПРИЛОЖЕНИЕ IIIОПРЕДЕЛЯНЕ НА ЗОНИТЕ ЗА УПРАВЛЕНИЕ НА СЕРНИТЕ ОКИСИ (ЗУСО)Следната ЗУСО се посочва за целите на настоящия протокол:ЗУСО Югоизточна КанадаТова е зона от 1 милион км2, която включва цялата територия на провинциите остров Принц Едуард, Нова Скотия и Ню Брунзуик, цялата територия на провинция Квебек на юг от правата линия между Хавър-Сен Пиер на северния бряг на залива Свети Лаврентий и точката, където границата между Квебек и Онтарио пресича бреговата линия на залива Джеймз, и цялата територия на провинция Онтарио на юг от правата линия между точката, където границата между Онтарио и Квебек пресича бреговата линия на залива Джеймзс и река Нипигон, близо до северния бряг на Горното езеро.--------------------------------------------------19940613ПРИЛОЖЕНИЕ IVТЕХНОЛОГИИ ЗА НАМАЛЯВАНЕ НА СЕРНИТЕ ЕМИСИИ ОТ НЕПОДВИЖНИ ИЗТОЧНИЦИI. ВЪВЕДЕНИЕ1. Целта на настоящото приложение е да даде насоки за идентификация на възможностите за ограничаване на сярата и технологии за осигуряване на ефективност по задълженията по настоящия протокол.2. Приложението се основава на информация за общите възможности за намаляване на серните емисии и в частност за ефективността и разходите на технологиите за намаляване на емисиите, съдържаща се в официалната документация на изпълнителния орган и помощните му органи.3. Освен ако не е посочено друго, посочените мерки за намаляване се считат, в повечето случаи на базата на неколкогодишен оперативен опит, за най-широко наложените и икономически изгодни най-добри налични техники. От друга страна обаче, постоянно развиващият се опит в областта на мерките и технологиите за постигане на ниски емисии в нови инсталации, както и за модернизация на съществуващи инсталации ще наложи редовното преразглеждане на настоящото приложение.4. Въпреки, че приложението изброява множество мерки и технологии, които обхващат широк диапазон от разходи и ефективност, то не може да се счита за изчерпателен източник на възможности за намаляване. Освен това изборът на мерки за намаляване и технологии за всеки отделен случай ще зависи от множество фактори, включително актуалното законодателство и нормативните разпоредби и особено изискванията към технологиите за намаляване, първичните енергийни модели, промишлената инфраструктура, икономическите обстоятелства и конкретните условия в инсталацията.5. Приложението се отнася най-вече до намаляване на окислени серни емисии, разглеждани като сума от серен диоксид (SO2) и серен триоксид (SO3), изразени като SO2. Делът на сярата, изпускана или като серни окиси, или като други серни съединения от негоривни процеси и други източници, е малък в сравнение със серните емисии от горене.6. Когато се планират мерки или технологии за серни източници, изпускащи други съединения, в частност азотни оксиди (NOx), фини прахови частици, тежки метали и летливи органични съединения (ЛОС), е подходящо


text: те да бъдат разгледани заедно с възможностите за намаляване на отделни замърсители, за да се оптимизира цялостният ефект на намаляване на емисиите и да се сведе до минимум въздействието върху околната среда и особено за да се избегне преносът на проблеми със замърсяването на въздуха към други среди (като например отпадъчни води и твърди отпадъци).II. ГОЛЕМИ НЕПОДВИЖНИ ИЗТОЧНИЦИ НА СЕРНИ ЕМИСИИ7. Процесите на изгаряне на изкопаемо гориво са основният източник на антропогенни серни емисии от неподвижни източници. Освен това някои негоривни процеси могат да имат значителен принос за емисиите. Основните категории неподвижни източници, основаващи се на ЕМЕП/CORINAIR '90, включват:i) топлоелектрически централи, когенерация и районни отоплителни централи:a) парни котли;б) неподвижни турбини с вътрешно горене и двигатели с вътрешно горене;ii) търговски, ведомствени и битови горивни инсталации:a) парни котли за търговско пароснабдяване;б) битови отоплителни инсталации;iii) промишлени горивни инсталации и процеси, свързани с горене:а) парни котли и промишлени нагреватели;б) процеси, например металургични операции като пържене и синтероване, коксови пещи, преработка на титаниев диоксид (TiO2) и др.;в) производство на целулоза;iv) негоривни процеси, например производство на сярна киселина, специфични процеси на органичен синтез, обработка на метални повърхности;v) извличане, преработка и дистрибуция на изкопаеми горива;vi) обработка и депониране на отпадъци, например топлинна обработка на битови и промишлени отпадъци.8. Общите данни (за 1990 г.) за района на ИКЕ показват, че около 88 % от общите серни емисии произлизат от всички горивни процеси (20 % от горивните процеси в промишлеността), 5 % от производствени процеси и 7 % от нефтени рафинерии. Енергийният сектор в много страни е основният източник на серни емисии. В някои страни промишленият сектор (включително рафинериите) също е важен източник на SO2. Въпреки че емисиите от рафинерии в района на ИКЕ са относително малки, тяхното влияние върху серните емисии от други източници е голямо поради наличието на сяра в петролните продукти. В типичния случай 60 % от сярата, съдържаща се в суровия петрол, остават в продуктите, 30 % се отделят като елементарна сяра и 10 % се изпускат през комините на рафинерията.III. ОСНОВНИ ВЪЗМОЖНОСТИ ЗА НАМАЛЯВАНЕ НА СЕРНИТЕ ЕМИСИИ ОТ ГОРИВНИ ПРОЦЕСИ9. Основните възможности за намаляване на серните емисии са:i) мерки за енергиен мениджмънт [1]:a) Енергоспестяване:Рационалното използване на енергията (подобрена енергийна и технологична ефективност, когенерация и/или мениджмънт на потреблението) обикновено довежда до намаляване на серните емисии.б) Енергиен баланс:Като цяло серните емисии могат да бъдат намалени, като се увеличи делът на негоривните енергийни източници (тоест водни, ядрени, вятърни и пр.) в енергийния баланс. Трябва обаче да се вземат предвид и останалите въздействия върху околната среда.ii) Технологични възможности:а) Смяна на горивотоЕмисиите на SO2 по време на горене са пряко свързани със сярното съдържание на използваното гориво.Смяната на горивото (например преминаване от въглища и/или течни горива с високо към въглища с ниско съдържание на сяра или от въглища към газ) води до по-ниски серни емисии, но е възможно да има някои ограничения, като например достъп до горива с ниско съдържание на сяра и възможност за приспособяване на съществуващите горивни инсталации към различните горива. В много страни от ИКЕ някои горивни инсталации, работещи с въглища или течни горива, биват заменени


text: с горивни инсталации, работещи с газ. Инсталациите, използващи два вида гориво, могат по-лесно да извършат такава промяна.б) Пречистване на горивотоПречистването на природния газ е модерна технология, която се прилага широко по експлоатационни причини.Пречистването на технологичните газове (газ от киселинно рафиниране, газ от коксови пещи, биогаз и пр.) е също модерна технология.Десулфуризацията на течни горива (леки и средни фракции) е модерна технология.Десулфуризацията на тежки фракции е технически осъществима, но трябва да се имат предвид и свойствата на суровия нефт. Десулфуризацията на атмосферните остатъци (кубови остатъци от атмосферна дестилация на суров материал) за производство на гориво с ниско съдържание на сяра не се практикува широко; обикновено се предпочита преработката на суров нефт с ниско съдържание на сяра. Технологиите за хидрокрекинг и пълно преобразуване се усъвършенстват и в комбинация осигуряват високо задържане на сяра с увеличен добив на леки продукти. Броят на рафинериите с пълно преобразуване засега е ограничен. Такива рафинерии обикновено извличат от 80 до 90 % от сярата и превръщат всички остатъци в леки продукти или други продаваеми продукти. За този тип рафинерии консумацията на енергия и инвестиционните разходи са по-високи. Типичното сярно съдържание на продуктите от рафинерии е дадено в таблица 1 по-долу.Таблица 1 Сярно съдържание на продукти от рафинерии(Съдържание на сяра (%)| Типични настоящи стойности | Очаквани бъдещи стойности |Бензин | 0,1 | 0,05 |Авиационен керосин | 0,1 | 0,01 |Дизел | 0,05 — 0,3 | < 0,05 |Нафта за отопление | 0,1 — 0,2 | < 0,1 |Тежкокотелно гориво | 0,2 — 3,5 | < 1 |Корабен дизел | 0,5 — 1,0 | < 0,5 |Тежко корабно гориво | 3,0 — 5,0 | < 1 (крайбрежни зони) < 2 (открито море) |Сегашните технологии за почистване на антрацитни въглища могат да отстраняват приблизително 50 % от неорганичната сяра (в зависимост от свойствата на въглищата), но не и органичната сяра. Разработват се по-ефективни технологии, които обаче са свързани с по-високи специфични инвестиции и разходи. Ето защо ефективността на отстраняването на сярата чрез пречистване на въглищата е ограничена в сравнение с десулфуризацията на димни газове. Възможно е отделните страни да намерят най-добрата комбинация от процесите на пречистване на горивата и пречистване на димните газове.в) Съвременни горивни технологииТези горивни технологии, характеризиращи се с подобрена топлинна ефективност и намалени серни емисии, включват: изгаряне в кипящ слой (ИКС), в това число от барбутажен тип (БИКС), рециркулационен тип (РИКС) и изгаряне под налягане в кипящ слой (ИНКС); интегрирана газификация с комбиниран цикъл (ИГКЦ); и газови турбини с комбиниран цикъл (ГТКЦ).Неподвижните турбини с вътрешно горене могат да бъдат интегрирани в горивните системи на съществуващи конвенционални електроцентрали, което може да увеличи общата ефективност с 5 до 7 %, водещо от своя страна до значително редуциране на емисиите на SO2. Налагат се обаче големи промени в конструкцията на горивните камери.Изгарянето в кипящ слой е горивна технология за изгаряне на антрацитни въглища и кафяви въглища, но при него могат да се изгарят и други твърди горива като нефтен кокс и нискокачествени горива, например горими отпадъци, торф и дърва. Емисиите могат да бъдат допълнително намалени чрез интегрирано управление на горивния


text: процес в системата посредством добавянето на вар/варовик към материала на слоя. Общият инсталиран капацитет за изгаряне в кипящ слой достига приблизително 30000 MWth (250 до 350 инсталации), включително 8000 MWth с капацитет над 50 MWth. Страничните продукти от този процес могат да причинят проблеми по отношение на използването и/или депонирането им и да са необходими допълнителни проучвания.Процесът на интегрирана газификация с комбиниран цикъл включва газификация на въглища и комбиниран цикъл за генериране на енергия в газова и парна турбина. Газифицираните въглища се изгарят в горивната камера на газовата турбина. Намаляването на серните емисии се постига чрез използване на съвременна технология за очистване на суровия газ в съоръжения, разположени преди подаването му в газовата турбина. Съществува и технология за тежки нефтени отпадъци и битумни емулсии. Инсталираният капацитет в момента е около 1000 MWel (5 инсталации).В момента се планират електроцентрали с газови турбини с комбиниран цикъл, използващи за гориво природен газ, притежаващи ефективност от 48 до 52 %.г) Модификации на процесите и на горенето:Модификации на горенето, сравними с мерките, използвани за намаляване на емисиите на NOx, не съществуват, тъй като по време на горенето органично и/или неорганично свързаната сяра се окислява почти напълно (в зависимост от свойствата на горивото и технологията на изгаряне определен процент остава в пепелта).В настоящото приложение процесите със суха добавка за конвенционални котли се считат за модификации на процесите поради впръскването на агент в горивната камера. Опитът обаче е показал, че при прилагане на тези процеси топлинният капацитет се понижава, съотношението Ca/S е високо, а очистването на сярата - ниско. Трябва да бъдат разгледани и проблемите за по-нататъшното използване на страничните продукти и поради тези причини това решение трябва да се прилага като междинна мярка и в по-малки инсталации (таблица 2).Таблица 2 Емисии на серни оксиди, получени от прилагането на технологични възможности към котли, работещи с изкопаеми гориваТаблицата е разработена главно за големи торивни инсталации в публичния сектор. Възможностите за намаляване обаче са валидни и за други сектори със сходни отпадъчни газове.| Неконтролирани емисии | Инжектиране на добавка | Мокро промиване [2] | Абсорбция със сухо впръскване [3] |Степен на очистка (%) | | | до 60 | | 95 | | до 90 | |Енергийна ефективност (kWel/103m3/h) | | | 0,1-1 | | 6-10 | | 3-6 | |Обща инсталирана мощност (ИКЕ в Европа) (MWth) | | | | | 194000 | | 16000 | |Вид вторичен продукт | | | Смес от калциеви соли и летлива пепел | Гипс (шлам/отпадъчни води) | Смес от CaSo3 x·1⁄2 H2O и летлива пепел |Специфични инвестиционни разходи (в ECU (1990)/kWel) | | | 20-50 | | 60-250 | | 50-220 | || mg/m3 [4] | g/kWhel | mg/m3 [4] | g/kWhel | mg/m3 [4] | g/kWhel | mg/m3 [4] | g/kWhel |Антрацитни въглища [5] | 1 000—10000 | 3,5-35 | 400-4000 | 1,4-14 | < 400 (< 200, 1 % S) | < 1,4 < 0,7 | < 400 (< 200, 1 % S) | < 1,4 < 0,7 |Кафяви въглища [5] | 1 000—20000 | 4,2-84 | 400-8000 |


text: 1,7-33,6 | < 400 (< 200, 1 % S) | < 1,7 < 0,8 | < 400 (< 200, 1 % S) | < 1,7 < 0,8 |Тежко котелно гориво [5] | 1 000—10000 | 2,8-28 | 400-4000 | 1,1-11 | < 400 (< 200, 1 % S) | < 1,1 < 0,6 | < 400 (< 200, 1 % S) | < 1,1 < 0,6 || Промиване с амоняк [3] | Процес на Уелман Лорд [2] | Активен въглен [2] | Комбиниран катализатор [2] |Степен на очистка (%) | до 90 | | 95 | | 95 | | 95 | |Енергийна ефективност (kWel/103 m3/h) | 3-10 | | 10-15 | | 4-8 | | 2 | |Общ инсталиран капацитет (ИКЕ в Европа) (MWth) | 200 | | 2000 | | 700 | | 1300 | |Вид вторичен продукт | Амонячен тор | Елементарна сяра Сярна киселина (99 обемни %) | Елементарна сяра Сярна киселина (99 обемни %) | Сярна киселина (70 тегловни %) |Специфични инвестиционни разходи (в ECU (1990)/kWel) | 230-270 [4] | | 200-300 [6] | | 280-320 [6] [7] | | 320-350 [6] [7] | || mg/m3 [4] | g/kWhel | mg/m3 [4] | g/kWhel | mg/m3 [4] | g/kWhel | mg/m3 [4] | g/kWhel |Антрацитни въглища [5] | < 400 (< 200, 1 % S) | < 1,4 < 0,7 | < 400 (< 200, 1 % S) | < 1,4 < 0,7 | < 400 (< 200, 1 % S) | < 1,4 < 0,7 | < 400 (< 200, 1 % S) | < 1,4 < 0,7 |Кафяви въглища [5] | < 400 (< 200, 1 % S) | < 1,7 < 0,8 | < 400 (< 200, 1 % S) | < 1,7 < 0,8 | < 400 (< 200, 1 % S) | < 1,7 < 0,8 | < 400 (< 200, 1 % S) | < 1,7 < 0,8 |Тежко котелно гориво [5] | < 400 (< 200, 1 % S) | < 1,1 < 0,6 | < 400 (< 200, 1 % S) | < 1,1 < 0,6 | < 400 (< 200, 1 % S) | < 1,1 < 0,6 | < 400 (< 200, 1 % S) | < 1,1 < 0,6 |д) Процеси за десулфуризация на димни газове (ДДГ)Тези процеси целят отстраняването на вече образувани серни оксиди, поради което се наричат още вторични мерки. Модерните технологии за обработка на димните газове се основават на отстраняването на сярата чрез мокри, сухи или полусухи и каталитични химични процеси.За да се постигне най-ефективна програма за намаляване на емисиите на сяра, надхвърляща мерките за енергиен мениджмънт, описани в точка i) по-горе, трябва да се разгледа комбинация от технологичните възможности, посочени в точка ii) по-горе.В някои случаи възможностите за намаляване на емисиите от сяра могат също да доведат до намаляване на емисиите на CO2, NOx и други замърсители.В инсталациите за топлоелектрическите централи, когенерация и районните отоплителни централи използваните процеси за обработка на димните газове включват: мокро очистване с вар/варовик (МПВ); абсорбция


text: със сухо впръскване (АСВ); метод на Уелман Лорд (УЛ); промиване с амоняк (ПА); и комбинирани процеси за отстраняване на NOx/SOх (процес с активен въглен (АВ) и отстраняване на NOx/SOх с комбиниран катализатор).В енергийния сектор МПВ и АСВ покриват 85 % и съответно 10 % от инсталирания капацитет за десулфуризация на димни газове.Няколко нови процеса за десулфуризация на димни газове, като сухо очистване с електронен лъч (СОЕЛ) и Марк 13A, все още не са преминали пилотния етап.Таблица 2 показва ефективността на гореспоменатите вторични мерки, която се основава на практическия опит, събран от голям брой инсталации, въведени в експлоатация. Внедреният капацитет, както и диапазонът на изменение на ефективността също се споменават. Въпреки сравнимите характеристики на няколко технологии за намаляване на серните емисии, местни влияния или влияния, характерни за инсталацията, могат да доведат до изключване на определена технология.Таблица 2 включва също и обичайните граници, в които варират инвестиционните разходи за технологиите за намаляване на сярата, изброени в точка ii), букви в), г) и д). Когато тези технологии се прилагат към отделни случаи, трябва да се отбележи, че инвестиционните разходи за мерките за намаляване на емисиите ще зависят освен от всичко друго и от използваните специфични технологии, необходимите системи за намаляване на емисиите, размера на инсталацията, размера на изискваното намаление и графика за плановите ремонти. Поради това таблицата дава само широките граници на инвестиционните разходи. Инвестиционните разходи за модернизация най-често надвишават тези за нови инсталации.IV. ТЕХНИКИ ЗА НАМАЛЯВАНЕ НА ЕМИСИИТЕ В ДРУГИ СЕКТОРИ10. Техниките за намаляване на емисиите, изброени в раздел 9, ii), букви от а) до д), са валидни не само за енергийния сектор, но и за различни други промишлени сектори. Натрупан е вече известен опит от практическото им прилагане през последните няколко години, в повечето случаи в енергийния сектор.11. Прилагането на технологии за намаляване на сярата в промишления сектор зависи само от специфичните ограничения на процеса в съответния сектор. Значителните източници на серни емисии и съответстващите им мерки за ограничаване са представени в таблица 3, показана по-долу.Таблица 3Източник | Мерки за ограничаване |Пържене на сулфиди, несъдържащи желязо | Мокър каталитичен процес за производство на сярна киселина (МСК) |Производство на вискоза | Процес с двоен контакт |Производство на сярна киселина | Процес с двоен контакт, подобрен добив |Производство на крафт- целулоза | Различни мерки, интегрирани в производствения процес |12. В секторите, описани в таблица 3, могат да се използват мерки, които са интегрирани в процеса, включително промени в суровините (ако е необходимо, в комбинация със специфична за сектора обработка на димните газове), за постигане на най-ефективно ограничаване на серните емисии.13. Докладваните примери са следните:а) в новите фабрики за крафт-целулоза могат да се постигнат серни емисии по-малко от 1 кг сяра на тон въздушно изсушена целулоза [8];б) във фабриките за сулфитно-целулозен пулп може да се постигне 1 до 1,5 кг сяра на тон въздушно изсушен пулп;в) при пърженето на сулфиди е докладвано за инсталации с ефективност на очистването от 80 до 99 % за 10000 до 200000 m3/h (в зависимост от процеса);г) в инсталация за синтероване на желязна руда едно съоръжение за ДДГ с


text: капацитет 320000 m3/h в чистия газ достигат стойности под 100 mg SOx/Nm3 при 6 % съдържание на О2;д) коксовите пещи достигат по-малко от 400 mg SOx/Nm3 при 6 % съдържание на О2;е) в инсталациите за сярна киселина се постига степен на очистване над 99 %;ж) в съвременните инсталации с Клаус процес се постига степен на очистване на сярата над 99 %.V. ВТОРИЧНИ ПРОДУКТИ И СТРАНИЧНИ ЕФЕКТИ14. С увеличаването на усилията за намаляване на серните емисии от неподвижни източници в страните от региона на ИКЕ се увеличават и количествата на вторичните продукти.15. Трябва да се избират възможности, които биха довели до използваеми вторични продукти. Освен това винаги когато е възможно трябва да се избират възможности, които водят до повишена топлинна ефективност и свеждат до минимум проблема с депонирането на отпадъците. Въпреки че повечето вторични продукти са продукти, които могат да се използват или да се рециклират като гипс, амониеви соли, сярна киселина или сяра, трябва да се вземат предвид фактори, като пазарните условия и стандартите за качество. По-нататъшното използване на вторичните продукти от ИГС и АСВ трябва да се подобри и проучи, тъй като площадките за депониране и критериите за депониране ограничават депонирането в няколко страни.16. Следните странични ефекти няма да предотвратят прилагането на която и да било технология или метод, но трябва да се имат предвид тогава, когато са възможни няколко варианта за намаляване на сярата:а) енергийните изисквания към процеса на обработка на газовете;б) корозионното действие поради образуването на сярна киселина от реакцията на серните оксиди с водната пара;в) увеличено потребление на вода и преработка на отпадъчни води;г) изисквания към реагентите;д) депониране на твърди отпадъци.VI. МОНИТОРИНГ И ДОКЛАДВАНЕ17. Мерките, взети за прилагане на националните стратегии и политики за намаляване на замърсяването на въздуха, включват: законодателни и нормативни разпоредби, икономически стимули както и технологични изисквания (най-добри налични техники).18. В общия случай стандартите се определят за определен източник на емисии в зависимост от размера на съоръжението, начина на експлоатация, горивната технология, вида гориво и дали съоръжението е ново или съществуващо. Алтернативен подход, който също се използва, е да се определи планирано намаляване на общите серни емисии от група източници и да се даде възможност за избор на вида действия, които следва да се предприемат за постигане на тази цел (концепцията за мехура).19. Усилията за ограничаване на серните емисии до нивата, заложени в националното рамково законодателство, трябва да бъдат контролирани от система за постоянен мониторинг и докладване и да бъдат докладвани на надзираващите органи.20. Съществуват няколко системи за мониторинг, които използват и непрекъснати, и периодични методи за измерване. Изискванията към качеството обаче варират. Измерванията трябва да се извършват от компетентни организации, които използват системи за измерване и мониторинг. С оглед на това най-добри гаранции може да даде една система за сертификация.21. В контекста на съвременните автоматизирани системи за мониторинг и оборудване за контрол на процесите докладването не създава проблем. Събирането на данни за по-нататъшна употреба става с модерна техника; обаче данните, които се докладват на компетентните органи, са различни в различните случаи. За да се постигне по-добра сравнимост, наборите от данни и нормативните


text: предписания трябва да се хармонизират. Хармонизацията е желателна и при качествения контрол на системите за измерване и мониторинг. Това трябва да се има предвид, когато се сравняват данните.22. За да се избегнат несъответствията и противоречията, трябва да бъдат добре дефинирани ключови въпроси и параметри, включително следните:a) определяне на стандарти, изразени като ppmv, mg/Nm3, g/GJ, kg/h или kg/tonne продукт; повечето от тези единици трябва да бъдат изчислени и специфицирани по отношение на температурата на газа, влажност, налягане, съдържание на кислород или стойността на топлинното натоварване;б) определяне на периода, за който нормите се осредняват, изразен в часове, месеци или година;в) определяне на времето на авариите и съответстващите аварийни разпоредби, отнасящи се до заобикалянето на системите за мониторинг или спирането на инсталацията;г) определяне на методи за попълване на данни със задна дата, пропуснати или загубени поради повреда на оборудването;д) определяне на набора от параметри, които се измерват; в зависимост от вида на промишления процес необходимата информация може да се различава; тук се включва също разположението на измервателния пункт в системата.23. Трябва да се гарантира качествен контрол на измерванията.[1] Възможностите в i), букви а) и б) са интегрирани в енергийната структура и политика на една страна. Тук не се разглеждат прилагането, ефективността и разходите по сектори.[2] За високо сярно съдържание в горивото степента на очистване трябва да бъде адаптирана за конкретната инсталация. Обхватът за това обаче може да бъде специфичен за отделните процеси. Ефективността на тези процеси обикновено е 95 %.[3] Ограничена приложимост за горива с високо съдържание на сяра.[4] Емисия в mg/m3 (STP), преизчислена при сух газ, при 6 % съдържание на кислород в димните газове от твърди горива и 3 % съдържание на кислород за течни горива.[5] Факторът на превръщане зависи от свойството на горивото, специфичния газов обем на горивото и топлинната ефективност на котела (използвани фактори на превръщане (m3/kWhel, топлинна ефективност:36 %): антрацитни въглища: 3,50; кафяви въглища: 4,20; тежко котелно гориво: 2,80).[6] Специфичните инвестиционни разходи се отнасят до малка част от инсталациите.[7] Специфичните инвестиционни разходи включват процес на денитрификация.[8] Изисква се контрол на съотношението сяра към натрий, т.е. отстраняване на сярата под формата на неутрални соли и използване на натриев състав без съдържание на сяра.--------------------------------------------------19940613ПРИЛОЖЕНИЕ VПРЕДЕЛНО ДОПУСТИМИ СТОЙНОСТИ НА ЕМИСИИТЕ И СЪДЪРЖАНИЕТО НА СЯРАА. Норми за допустими емисии за големи неподвижни горивни източници (а)| i) (MWth) | ii) Норма за допустими емисии (mg SO2/Nm3) (б) | iii) Степен на десулфуризация (%) |1. | ТВЪРДИ ГОРИВА (на базата на 6 % съдържание на кислород в димните газове) | 50—100 | 2000 | |100—500 | 2000—400 (линеен спад) | 40 (за 100—167 MWth) 40—90 (линейно увеличение за 167—500 MWth) |> 500 | 400 | 90 |2. | ТЕЧНИ ГОРИВА (на базата на 3 % съдържание на кислород в димните газове) | 50—300 | 1700 | |300—500 | 1700—40 0(линеен спад) | 90 |> 500 | 400 | 90 |3. | ГАЗООБРАЗНИ ГОРИВА (на базата на 3 % съдържание на кислород в димните газове) | | | |Газообразни горива като цяло | | 35 | |Втечнен газ | | 5 | |Нискокалорични газове от


text: газификация на остатъци от рафиниране, газ от коксови пещи, газ от домени пещи | | 800 | |Б. Газьол| Сярно съдържание (%) |Дизел за пътни превозни средства | 0,05 |Други видове | 0,2 |Бележки(а) Като насока - в съоръжение с инсталация, използваща няколко вида горива, включваща едновременната употреба на два или повече вида горива, компетентните органи определят норми за допустими емисии, вземайки предвид нормите за допустими емисии от колона (ii), отнасящи се до всяко отделно гориво, топлинната мощност, получавана от всяко гориво, и при рафинериите - специфичните характеристики на съоръжението, които са от значение. За рафинериите тази комбинирана пределна стойност не бива при никакви обстоятелства да надвишава 1700 mg SO2/Nm3.В частност, пределно допустими стойности няма да се прилагат за следните инсталации:- инсталации, в които продуктите на горенето се използват за директно нагряване, изсушаване или друг начин на третиране на предмети или материали, например нагревателни пещи за отгряване, пещи за топлинна обработка,- следгоривни инсталации, т.е. всички технически съоръжения, проектирани с оглед очистване на отпадъчните газове чрез изгаряне, които не се експлоатират като самостоятелна горивна инсталация,- съоръжения за регенериране на катализатори за каталитичен крекинг,- съоръжения за превръщане на сероводород в сяра,- реактори, използвани в химическата промишленост,- коксови пещи,- каупери,- съоръжения за изгаряне на отпадъци,- инсталации, привеждани в действие от дизелови, бензинови и газови двигатели или газови турбини, независимо от вида на използваното гориво.В случай че поради високо сярно съдържание на местните твърди или течни горива дадена страна не може да постигне нормите за допустими емисии, изложени в колона (ii), тя може да приложи степените на десулфуризация, предвидени в колона (iii), или максимална пределна стойност от 800 mg SO2/Nm3 (въпреки че е препоръчително да не надхвърля 650 mg SO2/Nm3). Страната докладва за такова прилагане пред Комитета по прилагането през календарната година, в която то се извършва.Ако две или повече отделни нови инсталации бъдат монтирани по такъв начин, че при отчитане на техническите и икономическите фактори техните отпадъчни газове биха могли по преценка на компетентните органи да се изпускат през общ комин, комбинацията, образувана от такива инсталации, се разглежда като един блок.(б) mg SO2/Nm3 се определя при температура 273 °K и налягане 101,3 kPa, след корекцията на съдържанието на водни пари.--------------------------------------------------


text:
 Важна правна забележка
 |
 22006D0018
 Официален вестник n° L 147 , 01/06/2006 стр. 0026 - 0027
 Решение No 18/2006 на Съвместния комитет на ЕИПот 10 март 2006 годиназа изменение на приложение I (Ветеринарни и фитосанитарни въпроси) към Споразумението за ЕИПСЪВМЕСТНИЯТ КОМИТЕТ НА ЕИП,като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, по-нататък наричано "Споразумението", и по-специално член 98 от него,като има предвид, че:(1) Приложение I към Споразумението е изменено с Решение No 130/2005 на Съвместния комитет на ЕИП от 21 октомври 2005 г. [1](2) Регламент (ЕО) No 833/2005 на Комисията от 31 май 2005 г. относно постоянното разрешение за добавки към фуражи [2] следва да се включи в Споразумението.(3) Регламент (ЕО) No 943/2005 на Комисията от 21 юни 2005 г. относно постоянното разрешение за добавки към фуражи [3] следва да се включи в Споразумението.(4) Регламент (ЕО) No 1200/2005 на Комисията от 26 юли 2005 г. относно постоянното разрешение за определени добавки към фуражи и временното разрешение за нова употреба на вече разрешени добавки към фуражи [4] следва да се включи в Споразумението.(5) Регламент (ЕО) No 1206/2005 на Комисията от 27 юли 2005 г. относно постоянното разрешение за определени добавки към фуражи [5] следва да се включи в Споразумението,РЕШИ:Член 1След точка 1щщй (Регламент (ЕО) No 600/2005 на Комисията) от глава II от приложение I към Споразумението се добавят следните точки:"1щщк. 32005 R 0833: Регламент (ЕО) No 833/2005 на Комисията от 31 май 2005 г. относно постоянното разрешение за добавки към фуражи (ОВ L 138, 1.6.2005 г., стр. 5).1щщл. 32005 R 0943: Регламент (ЕО) No 943/2005 на Комисията от 21 юни 2005 г. относно постоянното разрешение за добавки към фуражи (ОВ L 159, 22.6.2005 г., стр. 6).1щщм. 32005 R 1200: Регламент (ЕО) No 1200/2005 на Комисията от 26 юли 2005 г. относно постоянното разрешение за определени добавки към фуражи и временното разрешение за нова употреба на вече разрешени добавки към фуражи (ОВ L 195, 27.7.2005 г., стр. 6).1щщн. 32005 R 1206: Регламент (ЕО) No 1206/2005 на Комисията от 27 юли 2005 г. относно постоянното разрешение за определени добавки към фуражи (ОВ L 197, 28.7.2005 г., стр. 12)."Член 2Текстовете на Регламенти (ЕО) No 943/2005, (ЕО) No 1200/2005 и (ЕО) No 1206/2005 на исландски и норвежки език, които предстои да бъдат публикувани в притурката за ЕИП към Официален вестник на Европейския съюз, са автентични.Член 3Настоящото решение влиза в сила на 28 януари 2006 г., при условие че всички нотификации до Съвместния комитет на ЕИП съгласно член 103, параграф 1 от Споразумението са направени [******].Член 4Настоящото решение се публикува в раздела за ЕИП и в притурката за ЕИП към Официален вестник на Европейския съюз.Съставено в Брюксел на 10 март 2006 година.За Съвместния комитет на ЕИППредседателR. Wright[1] ОВ L 14, 19.1.2006 г., стр. 16.[2] ОВ L 138, 1.6.2005 г., стр. 5.[3] ОВ L 159, 22.6.2005 г., стр. 6.[4] ОВ L 195, 27.7.2005 г., стр. 6.[5] ОВ L 197, 28.7.2005 г., стр. 12.[******] Не са посочени конституционни изисквания.--------------------------------------------------


text:
 Важна правна забележка
 |
 21994D1231(08)
 Официален вестник n° L 372 , 31/12/1994 стр. 0010 - 0010 специално чешко издание глава 11 том 01 стр. 214 - 214 специално испанско издание глава 11 том 01 стр. 214 - 214 специално унгарско издание глава 11 том 01 стр. 214 - 214 специално литвийско издание глава 11 том 01 стр. 214 - 214 LV.ES глава 11 том 01 стр. 214 - 214 MT.ES глава 11 том 01 стр. 214 - 214 PL.ES глава 11 том 01 стр. 214 - 214 SK.ES глава 11 том 01 стр. 214 - 214 специално словенско издание глава 11 том 01 стр. 214 - 214
 Решение на Съвместния комитет на ЕИПNo 37/94от 15 декември 1994 годиназа изменение на приложение II (Технически разпоредби, стандарти, изпитвания и сертифициране) към Споразумението за ЕИПСЪВМЕСТНИЯТ КОМИТЕТ НА ЕИП,като взе предвид Споразумението за Европейско икономическо пространство, изменено с протокола, коригиращ това споразумение, по-нататък наричано "Споразумението", и по-специално член 98 от него,като има предвид, че приложение II към споразумението беше изменено от Решение No 7/94 на Съвместния комитет на ЕИП от 21 март 1994 г. за изменение на Протокол 47 и някои приложения към Споразумението за ЕИП [1],като има предвид, че Регламент (EО) No 1430/94 на Комисията от 22 юни 1994 г. за изменение на приложения I, II, III и IV към Регламент (EИО) No 2377/90 на Съвета относно установяване на процедура на процедура на Общността за определяне на максимално допустимите граници от ветеринарномедицински продукти в храните от животински произход [2], трябва да се включи към споразумението,РЕШИ:Член 1Следното тире се добавя в точка 14 (Регламент (EИО) No 2377/90 на Съвета) от глава XIII на приложение II към споразумението, преди адаптацията:- "— 394 R 1430: Регламент (EО) No 1430/94 на Комисията от 22 юни 1994 г. (ОВ L 156, 23.6.1994 г., стр.6)."Член 2Текстовете на Регламент (EО) No 1430/94 на Комисията на фински, исландски, норвежки и шведски език, които са приложени към съответните езикови версии на настоящото решение, са автентични.Член 3Настоящото решение влиза в сила на 1 февруари 1995 г., при условие че всички нотификации, изисквани по силата на член 103, параграф 1 от споразумението, са представени пред Съвместния комитет на ЕИП.Член 4Настоящото решение се публикува в раздела за ЕИП и в притурката за ЕИП към Официален вестник на Европейските общности.Съставено в Брюксел на 15 декември 1994 година.За Съвместния комитет за ЕИППредседателH. Hafstein[1] ОВ L 160, 28.6.1994 г., стр. 1.[2] ОВ L 156, 23.6.1994 г., стр. 6.--------------------------------------------------


text:
 BG
 Официален вестник на Европейския съюз
 C 203/72
 ПРОТОКОЛ ОТНОСНО СТАТУТА НА СЪДА НА ЕВРОПЕЙСКИЯ СЪЮЗ
 ВИСОКОДОГОВАРЯЩИТЕ СЕ СТРАНИ,
 КАТО ЖЕЛАЯТ да приемат Статут на Съда на Европейския съюз, предвиден в член 281 от Договора за функционирането на Европейския съюз,
 СЕ СПОРАЗУМЯХА по следните разпоредби, които са приложени към Договора за Европейския съюз, към Договора за функционирането на Европейския съюз и към Договора за създаване на Европейската общност за атомна енергия:
 Член 1
 Съдът на Европейския съюз се формира и функционира съгласно разпоредбите на Договорите, Договора за създаването на Европейската общност за атомна енергия (Договора за Евратом) и настоящия статут.
 ДЯЛ I
 СЪДИИ И ГЕНЕРАЛНИ АДВОКАТИ
 Член 2
 Преди да встъпи в длъжност, всеки съдия, пред Съда, заседаващ в открито заседание полага клетва да изпълнява задълженията си безпристрастно и съвестно и да пази тайната на разискванията на Съда.
 Член 3
 Съдиите се ползват с имунитет срещу съдебно преследване. След прекратяване на техните функции те продължават да се ползват с имунитет по отношение на действията, предприети в изпълнение на служебните им задължения, включително за казаното или написаното от тях.
 Пленумът на Съда има право да отнеме този имунитет. Когато решението засяга член на Общия съд или на специализиран съд, Съдът взема решение след консултация със съответния съд.
 Когато имунитетът е отнет и е започнало наказателно преследване срещу съдия, същият може да бъде съден във всяка държава-членка, но само от съд, който е компетентен да разглежда дела срещу членовете на най-висшата национална съдебна инстанция.
 Членове 11 — 14 и член 17 от Протокола за привилегиите и имунитетите на Европейския съюз се прилагат по отношение на съдиите, генералните адвокати, секретаря и помощник-докладчиците на Съда на Европейския съюз, без да се накърняват разпоредбите, отнасящи се до имунитета срещу съдебно преследване на съдиите, които се съдържат в предходните алинеи.
 Член 4
 Съдиите не могат да заемат политическа или административна длъжност.
 Те не могат да упражняват друга професия, срещу заплащане или не, освен ако това не бъде разрешено по изключение от Съвета, с обикновено мнозинство.
 Когато встъпват в длъжност, те тържествено се заклеват, че както по време на мандата си, така и след неговото изтичане, ще изпълняват задълженията, произтичащи от тази длъжност, по-специално своето задължение за почтеност и въздържаност относно приемането на определени постове или облаги след края на мандата им.
 При съмнение в горепосоченото Съдът взема решение. Когато решението засяга член на Общия съд или на специализиран съд, Съдът взема решение след консултация със съответния съд.
 Член 5
 Освен при редовното обновяване или при смърт, пълномощията на съдията се прекратяват при подаване на оставка.
 В случай на подаване на оставка същата се адресира до председателя на Съда, който я предава на председателя на Съвета. Мястото се счита за освободено от момента на предаване на това последно уведомление.
 Съдията продължава да изпълнява функциите си до встъпването в длъжност на неговия приемник, освен в случаите, когато се прилага член 6.
 Член 6
 Съдия може да бъде освободен от длъжност или да бъде лишен от правото си на пенсия или други ползи само ако по единодушно мнение


text:
на съдиите и генералните адвокати на Съда той повече не отговаря на необходимите условия или не изпълнява служебните си задължения. Съответният съдия не взема участие в това обсъждане. Когато засегнатото лице е член на Общия съд или на специализиран съд, Съдът взема решение след консултация със съответния съд.
 Секретарят на Съда уведомява председателя на Европейския парламент и председателя на Комисията за взетото решение и го съобщава на председателя на Съвета.
 Ако с решението съдията е освободен от длъжност, вакантното място възниква от момента на последното уведомление.
 Член 7
 Съдия, който трябва да замести член на Съда, чийто мандат не е изтекъл, се назначава за остатъка от мандата на неговия предшественик.
 Член 8
 Разпоредбите на членове 2 до 7 се прилагат по отношение на генералните адвокати.
 ДЯЛ II
 ОРГАНИЗАЦИЯ НА СЪДА
 Член 9
 Когато съставът на съдиите се обновява частично на всеки три години, се подменят половината от броя на съдиите. Ако съдиите са нечетен брой, броят на съдиите, които се подменят, е равен последователно на числото, представляващо половината съдии плюс един, а при следващото обновяване — на числото, представляващо половината съдии минус един.
 Първа алинея се прилага и при частичното обновяване на състава на генералните адвокати на всеки три години.
 Член 9a
 Съдиите избират помежду си председател и заместник-председател на Съда за срок от три години. Техният мандат може да бъде подновяван.
 Заместник-председателят подпомага председателя в съответствие с условията, предвидени в Процедурния правилник. Той го замества, когато председателят е възпрепятстван да присъства или длъжността председател е свободна.
 Член 10
 Секретарят полага клетва пред Съда да изпълнява функциите си безпристрастно и съвестно и да пази тайната на разискванията на Съда.
 Член 11
 Съдът прави необходимото за заместването на секретаря, когато той е възпрепятстван да присъства.
 Член 12
 Длъжностните лица и останалите служители към Съда осигуряват неговото функциониране. Те отговарят пред секретаря под ръководството на председателя.
 Член 13
 По искане на Съда Европейският парламент и Съветът, като действат в съответствие с обикновената законодателна процедура, могат да предвидят да назначат помощник-докладчици и да приемат правила, регулиращи тяхната дейност. От помощник-докладчиците може да се изисква, при условията на процедурния правилник, да участват в подготвителните проучвания по делата, висящи пред Съда, и да подпомагат съдията-докладчик по делото.
 Помощник-докладчиците се избират измежду лица, чиято независимост е извън съмнение и които притежават необходимата юридическа квалификация; те се назначават от Съвета, с обикновено мнозинство. Те полагат клетва пред Съда да изпълняват задълженията си безпристрастно и съвестно и да пазят тайната на разискванията на Съда.
 Член 14
 От съдиите, генералните адвокати и секретаря се изисква да пребивават там, където е седалището на Съда.
 Член 15
 Съдът е в непрекъсната сесия. Продължителността на съдебната ваканция се определя от Съда с оглед нуждите на неговата работа.
 Член 16
 Съдът създава състави, състоящи се от трима или петима съдии. Съдиите избират председатели на съставите измежду своите членове. Председателите на съставите от пет съдии се избират за срок от три години. Те могат да бъдат преизбирани веднъж.
 Големият състав се състои от петнадесет съдии. Той се председателства от председателя на Съда. Заместник-председателят на


text:
Съда и — в съответствие с условията, предвидени в Процедурния правилник — трима председатели на състави от петима съдии и други съдии също са част от големия състав.
 Съдът заседава в голям състав по молба на държава-членка или институция на Съюза, която е страна по съответното производство.
 Съдът заседава в пленум, когато гледа дела по член 228, параграф 2, член 245, параграф 2, член 247 или член 286, параграф 6 от Договора за функционирането на Европейския съюз.
 Наред с това, когато счита, че висящото пред него дело е от изключителна важност, Съдът може да реши, след изслушване на генералния адвокат, да разгледа делото в пленум.
 Член 17
 Решенията на Съда са валидни само ако в разискванията са участвали нечетен брой съдии.
 Решенията на съставите, състоящи се от трима или петима съдии са валидни само ако са били взети от трима съдии.
 Решенията на големия състав са валидни само ако заседават единадесет съдии.
 Решенията на пленума са валидни само ако заседават седемнадесет съдии.
 В случай, че някой от съдиите в даден състав е възпрепятстван да присъства, за участие в заседанията може да бъда повикан съдия от друг състав, в съответствие с условията, предвидени в процедурния правилник.
 Член 18
 Нито съдия, нито генерален адвокат може да взема участие в разглеждането на дело, в което по-рано е участвал като представител или съветник, или е действал в полза на някоя от страните, или е бил призован да се произнесе като член на съд или правораздавателен орган или разследваща комисия, или в каквото и да било друго качество.
 Ако по някаква особена причина даден съдия или генерален адвокат счита, че той не би следвало да вземе участие в постановяването на решението или разглеждането на определено дело, той уведомява за това председателя. Ако по някаква особена причина председателят счита, че даден съдия или генерален адвокат не трябва да заседава или да представя заключение по определено дело, той съответно го уведомява.
 Всяко затруднение, произтичащо от прилагането на настоящия член, се урежда с решение на Съда.
 Никоя от страните не може да иска промени в състава на Съда или на някой от неговите състави на основание гражданството на съдия или на основание неучастието в Съда или в състава на съдия с гражданството на съответната страна.
 ДЯЛ III
 ПРОИЗВОДСТВО ПРЕД СЪДА
 Член 19
 Държавите-членки и институциите на Съюза се представляват пред Съда от представител, назначен за всеки конкретен случай; този представител може да бъде подпомаган от съветник или от адвокат.
 Държавите, различни от държавите-членки, страни по Споразумението за Европейското икономическо пространство, а също и Надзорният орган на Европейската асоциация за свободна търговия (ЕАСТ), упоменат в това споразумение, се представляват по същия начин.
 Останалите страни се представляват от адвокат.
 Само адвокат, който има право да практикува пред съд на държава-членка или на друга държава, която е страна по Споразумението за Европейското икономическо пространство, може да представлява или да подпомага страна пред Съда.
 Когато тези представители, съветници и адвокати се явяват пред Съда, те се ползват с правата и имунитетите, необходими за независимото упражняване на техните функции при условията, предвидени в


text:
процедурния правилник.
 По отношение на съветниците и адвокатите, които се явяват пред него, Съдът има правомощията, с които обикновено разполагат съдилищата при условията, предвидени в процедурния правилник.
 Университетските преподаватели, граждани на държави-членки, чието законодателство им дава право да се явяват пред съд, се ползват пред Съда с правата, предоставени с настоящия член на адвокатите.
 Член 20
 Производството пред Съда се състои от две части: писмена и устна.
 Писменото производство се състои в съобщаване на страните и на институциите на Съюза, чиито решения се оспорват, на исковите молби, изявленията, защитите и бележките и на репликите — ако има такива, както и на всички документи в подкрепа или на техни заверени копия.
 Съобщенията се изпращат от секретаря по реда и в сроковете, предвидени в процедурния правилник.
 Устното производство се състои от изслушване от Съда на представителите, съветниците и адвокатите и на заключенията на генералния адвокат, както и от изслушване на свидетелите и експертите, ако има такива.
 Когато счита, че делото не повдига нови правни проблеми, Съдът може да реши след изслушване на генералния адвокат, че делото може да бъде решено без представяне на заключения на генералния адвокат.
 Член 21
 Дело се завежда пред Съда с писмена искова молба, адресирана до секретаря. В исковата молба се посочват името на ищеца и неговият постоянен адрес, както и качеството на подписалия молбата, името/имената на страната/страните, срещу която/които е заведена молбата, предметът на спора, исканията на страните и кратко изложение на правните аргументи, на които се основава исковата молба.
 Молбата се придружава, по целесъобразност, от мярката, чиято отмяна се иска или, при обстоятелствата по член 265 от Договора за функционирането на Европейския съюз, от писмените доказателства относно датата, на която институцията е трябвало да действа в съответствие с посочения член. Ако документите не са представени с исковата молба, секретарят иска от съответната страна да ги представи в разумен срок, но правата на страната не се погасяват, дори и документите да бъдат представени след изтичането на срока за образуване на дело.
 Член 22
 В случаите, посочени от член 18 от Договора за Евратом, Съдът се сезира с жалба, адресирана до секретаря. В жалбата се посочват името и постоянният адрес на жалбоподателя и данни за подписалото я лице, данни за решението, което се обжалва, имената на ответниците, предметът на спора, исканията на страните и кратко изложение на основанията за обжалване.
 Жалбата се придружава от заверен препис на оспорваното решение на Арбитражния комитет.
 Ако Съдът отхвърли жалбата, решението на Арбитражния комитет става окончателно.
 Ако Съдът отмени решението на Арбитражния комитет и когато това е подходящо, въпросът може да бъде преразгледан от Арбитражния комитет по инициатива на една от страните по делото. Последната е обвързана от всяко решение на Съда по правни въпроси.
 Член 23
 В случаите на член 267 от Договора за функционирането на Европейския съюз решението на Съда или правораздавателния орган на държава-членка, с което се спира производството пред него и въпросът се отнася пред Съда, се съобщава на Съда от съответния съд или правораздавателен орган. След това решението се съобщава от секретаря на Съда на страните, държавите-членки


text:
и Комисията, както и на институцията, органа, службата или агенцията на Съюза, която е приела акта, чиято действителност или тълкуване се оспорва.
 В срок от два месеца от това уведомяване страните, държавите-членки, Комисията и, когато е уместно, институцията, органът, службата или агенцията на Съюза, която е приела акта, чиято действителност или тълкуване се оспорва, имат право да представят на Съда изявления по делото или писмени бележки.
 В случаите по член 267 от Договора за функционирането на Европейския съюз решението на националния съд или правораздавателен орган се съобщава от секретаря на Съда на държавите, различни от държавите-членки, страни по Споразумението за Европейското икономическо пространство, а също и на Надзорния орган на ЕАСТ, упоменат в това споразумение, който в срок от два месеца от уведомяването може, ако се засяга област от приложението на споразумението, да представи на Съда изявления по делото или писмени бележки.
 Когато споразумение, свързано с определена област, сключено от Съвета с една или повече трети държави, предвижда възможност последните да представят изявления по делото или писмени бележки, в случаите, в които съд на държава-членка сезира Съда с преюдициален въпрос, попадащ в приложното поле на споразумението, решението на националния съд, съдържащо този въпрос, се съобщава и на заинтересованите трети държави, които в двумесечен срок от датата на това съобщение могат да представят в Съда изявления по делото или писмени бележки.
 Член 23а (*)
 В процедурния правилник може да бъде предвидено бързо производство, а във връзка с преюдициални запитвания, свързани с пространството на свобода, сигурност и правосъдие — и спешно производство.
 Тези производства могат да предвиждат по-кратък срок за представяне на изявления по делото или писмени бележки от срока, предвиден в член 23, и — чрез дерогация от член 20, четвърта алинея — да няма заключения на генералния адвокат.
 Спешното производство може освен това да предвижда ограничаване на страните и другите заинтересовани лица, посочени в член 23, имащи право да представят изявления по делото или писмени бележки, и при особено спешни случаи — пропускане на писмената фаза на производството.
 Член 24
 Съдът може да изисква от страните да представят всички документи и да предоставят цялата информация, която той счита за необходима. Всеки отказ се отбелязва формално.
 Съдът може също така да изисква от държавите-членки и институциите, органите, службите и агенциите, които не са страни по делото, да представят цялата информация, която Съдът счита за необходима за целите на производството.
 Член 25
 Съдът може по всяко време да възложи на дадено лице, орган, комитет или друга организация по негов избор задачата да представи експертно мнение.
 Член 26
 Свидетелите могат да бъдат изслушвани при условията, предвидени в Процедурния правилник.
 Член 27
 По отношение на неявилите се свидетели Съдът има правомощията, с които по принцип разполагат съдилищата и правораздавателните органи, и може да налага парични глоби при условията, предвидени в Процедурния правилник.
 Член 28
 Свидетелите и експертите могат да бъдат изслушвани под клетва, полагана във формата, предвидена в Процедурния правилник, или по начин, предвиден в закона на държавата на свидетеля или експерта.
 Член 29
 Съдът може да нареди свидетел или експерт да бъде изслушан


text:
от съдебен орган по мястото на постоянно пребиваване на този свидетел или експерт.
 Това нареждане се изпраща за изпълнение от компетентния съдебен орган при условията, уредени в Процедурния правилник. Документите, изготвени в съответствие със съдебната поръчка, се връщат на Съда при същите условия.
 Съдът покрива разноските, без да се накърнява правото му да ги възложи, когато е подходящо, на страните.
 Член 30
 Държавите-членки разглеждат всяко нарушение на клетвата на свидетел или експерт по същия начин, както ако нарушението е било извършено пред неин граждански съд. По искане на Съда съответната държава-членка съди нарушителя пред свой компетентен съд.
 Член 31
 Съдебните заседания са открити, освен ако Съдът, по своя инициатива или по искане на страните, при наличието на сериозни основания, не реши друго.
 Член 32
 По време на пренията Съдът може да разпитва експерти, свидетели и самите страни. Последните обаче могат да се обръщат към Съда само чрез своите представители.
 Член 33
 За всяко заседание се води протокол, който се подписва от председателя и от секретаря.
 Член 34
 Списъкът на делата за разглеждане се съставя от председателя.
 Член 35
 Разискванията на Съда се провеждат и остават в тайна.
 Член 36
 В решенията се излагат мотивите, на които те са основани. В тях се посочват имената на съдиите, които са взели участие в разискванията.
 Член 37
 Решенията се подписват от председателя и от секретаря. Те се прочитат в открито заседание.
 Член 38
 Съдът се произнася относно разноските.
 Член 39
 Председателят на Съда може да се произнася в бързо производство, уредено в процедурния правилник, което, доколкото това е необходимо, може да се различава от някои правила, съдържащи се в настоящия статут, по искове за спиране на изпълнението, доколкото това е предвидено в член 278 от Договора за функционирането на Европейския съюз и член 157 от Договора за Евратом, да налага привременни мерки в съответствие с член 279 от Договора за функционирането на Европейския съюз или да спира принудителното изпълнение в съответствие с член 299, четвърта алинея от Договора за функционирането на Европейския съюз или с член 164, трета алинея от Договора за Евратом.
 При условията, предвидени в Процедурния правилник, заместник-председателят на Съда може да упражнява правомощията, посочени в първа алинея.
 Ако председателят и заместник-председателят са възпрепятствани да присъстват, друг съдия заема тяхното място при условията, предвидени в Процедурния правилник.
 Определението на председателя или на заместващия го съдия е временно и по никакъв начин не предрешава решението на Съда по съществото на делото.
 Член 40
 Държавите-членки и институциите на Съюза могат да встъпват в делата пред Съда.
 Със същото право разполагат и органите, службите и агенциите на Съюза, както и всяко друго лице, ако могат да докажат интерес от изхода на дело, внесено за разглеждане от Съда. Физическите или юридически лица не могат да встъпват по дела между държави-членки, между институции на Съюза или между държави-членки, от една страна, и институции на Съюза, от друга.
 Без да се накърнява втора алинея, държавите, различни от държавите-членки, които са страни по Споразумението за Европейското икономическо пространство, както и надзорният орган на ЕАСТ, упоменат в това споразумение,


text:
могат да встъпват по висящи пред Съда дела, когато се засяга някоя от областите на приложение на споразумението.
 Искането за встъпване е ограничено до подпомагане по отношение на исканията на една от страните.
 Член 41
 Ако ответната страна, след като е била надлежно призована, не представи писмената си защита, решението се постановява в нейно отсъствие. В срок от един месец от съобщаването на това решение срещу него може да се подаде възражение. Възражението не спира изпълнението на решението, освен ако Съдът не реши друго.
 Член 42
 Държавите-членки, институциите, органите, службите и агенциите на Съюза и всички други физически и юридически лица могат, в случаите и при условията, предвидени в Процедурния правилник, в качеството си на трети лица да оспорват решение, постановено без те да бъдат изслушани, когато това решение накърнява техни права.
 Член 43
 Ако съществува съмнение относно смисъла или обхвата на дадено решение, Съдът може да направи тълкуване по искане на всяка от страните или на всяка от институциите на Съюза, която докаже, че е заинтересована.
 Член 44
 Иск за преразглеждане на решение може да се отправи до Съда само при разкриване на обстоятелство, което има решаващо значение и което при постановяване на решението не е било известно на Съда и на страната, която иска преразглеждане.
 Процедурата по преразглеждането започва с решение на Съда, изрично посочващо съществуването на ново обстоятелство, с което се признава, че то е от характер, обуславящ преразглеждане, и искът се обявява за допустим на това основание.
 Преразглеждане не може да се иска след изтичането на десет години от датата на решението.
 Член 45
 Сроковете поради отдалеченост се уреждат в Процедурния правилник.
 Нито едно право не може да бъде накърнено вследствие изтичане на даден срок, ако заинтересованата страна докаже наличието на случайно събитие или непреодолима сила.
 Член 46
 Исковете срещу Съюза по дела в областта на извъндоговорната отговорност се погасяват след изтичането на срок от пет години от датата на възникване на събитието, което ги обуславя. Давността се прекъсва с предявяването на иск пред Съда или ако преди образуването на това производство увредената страна е предявила претенцията си пред съответната институция на Съюза. В последния случай производството се образува в двумесечен срок, предвиден в член 263 от Договора за функционирането на Европейския съюз; разпоредбите на член 265, втора алинея от Договора за функционирането на Европейския съюз се прилагат, когато е уместно.
 Настоящият член се прилага и за искове срещу Европейската централна банка в областта на извъндоговорната отговорност.
 ДЯЛ IV
 ОБЩ СЪД
 Член 47
 Член 9, първа алинея, членове 9а, 14, 15, член 17, първа, втора, четвърта и пета алинея, и член 18 се прилагат по отношение на Общия съд и неговите членове.
 Член 3, четвърта алинея и членове 10, 11 и 14 се прилагат mutatis mutandis по отношение на секретаря на Общия съд.
 Член 48
 Общият съд се състои от:
 а)
 40 съдии, считано от 25 декември 2015 г.;
 б)
 47 съдии, считано от 1 септември 2016 г.;
 в)
 по двама съдии от държава-членка, считано от 1 септември 2019 г.
 Член 49
 Членовете на Общия съд


text:
могат да бъдат призовавани да изпълняват функцията на генерален адвокат.
 Задължение на генералния адвокат е, като действа с пълна безпристрастност и независимост, да представя в открито заседание мотивирани заключения по определени дела, заведени пред Общия съд, с цел подпомагането на този съд при изпълнението на неговата задача.
 Критериите за определяне на тези дела, както и процедурите за определяне на генералните адвокати, се уреждат в процедурния правилник на Общия съд.
 Член на Общия съд, който е призован да изпълнява функцията на генерален адвокат, не може да участва в решаването на делото.
 Член 50
 Общият съд заседава в състави от трима или петима съдии. Съдиите избират председатели на съставите измежду тях. Председателите на съставите от пет съдии се избират за срок от три години. Те могат да бъдат преизбирани веднъж.
 Съставът на съставите и възлагането на делата на тях се урежда от процедурния правилник. В някои случаи, определени от процедурния правилник, Общият съд може да заседава в пленум или да се състои от един-единствен съдия.
 Процедурният правилник може също така да предвиди, че Общият съд може да заседава в голям състав по определени в него дела.
 Член 51
 Чрез дерогация от правилото по член 256, параграф 1 от Договора за функционирането на Европейския съюз, Съдът запазва правомощието да разглежда исковете, посочени в членове 263 и 265 от Договора за функционирането на Европейския съюз, когато са заведени от държава-членка срещу:
 а)
 акт или бездействие на Европейския парламент или Съвета, или на двете институции, действащи съвместно, освен за:
 —
 решения, взети от Съвета съгласно член 108, параграф 2, трета алинея от Договора за функционирането на Европейския съюз,
 —
 актове на Съвета, приети съгласно регламент на Съвета относно мерките за търговска защита по смисъла на член 207 от Договора за функционирането на Европейския съюз,
 —
 актове на Съвета, чрез които Съветът упражнява изпълнителни правомощия в съответствие с член 291, параграф 2 от Договора за функционирането на Европейския съюз;
 б)
 срещу акт или бездействие на Комисията съгласно член 331, параграф 1 от Договора за функционирането на Европейския съюз.
 Съдът запазва също така правомощието си да разглежда исковете, посочени в същите членове, когато те са заведени от институция на Съюза срещу акт или бездействие на Европейския парламент, на Съвета, на тези две институции, действащи съвместно, или на Комисията, или са заведени от институция на Съюза срещу акт или бездействие на Европейската централна банка.
 Член 52
 Председателят на Съда и председателят на Общия съд определят по общо съгласие условията, при които длъжностните лица и другите служители към Съда предоставят услугите си на Общия съд, за да се позволи неговото функциониране. Определени длъжностни лица и други служители отговарят пред секретаря на Общия съд под ръководството на председателя на Общия съд.
 Член 53
 Процедурата пред Общия съд се урежда от дял III.
 В процедурния правилник се уреждат всички необходими допълнителни и по-подробни разпоредби. Процедурният правилник може да дерогира член 40, четвърта алинея и член 41, за да бъдат отразени специфичните особености на съдопроизводството в областта на интелектуалната собственост.
 Независимо от член 20, четвърта алинея, генералният адвокат може да представи мотивираното


text:
си заключение писмено.
 Член 54
 Когато искова молба или друг процесуален документ, адресиран до Общия съд, по погрешка е подаден до секретаря на Съда, той незабавно се препраща от него до секретаря на Общия съд; аналогично, когато искова молба или друг процесуален документ, адресиран до Съда, по погрешка е подаден до секретаря на Общия съд, той незабавно се препраща от него до секретаря на Съда.
 Когато Общият съд установи, че не е компетентен да разгледа и реши дело, по което е компетентен Съдът, той изпраща делото на Съда; аналогично, когато Съдът установи, че не е компетентен да разгледа и реши дело, по което е компетентен Общият съд, той изпраща делото на Общия съд, като този съд не може да откаже да разгледа делото.
 Когато Съдът и Общият съд са сезирани с искове, които имат еднакъв предмет, повдига се еднакъв въпрос за тълкуване или се оспорва валидността на един и същ акт, Общият съд може, след изслушване на страните, да спре висящото пред него производство до постановяване на решението на Съда, или когато искът е заведен съгласно член 263 от Договора за функционирането на Европейския съюз, може да откаже да правораздава, за да даде възможност на Съда да се произнесе по такива искове. При същите условия, Съдът може освен това да реши да спре висящото пред него производство; в този случай производството пред Общия съд продължава.
 Когато държава-членка и институция на Съюза оспорват един и същ акт, Общият съд отказва да правораздава, с оглед Съдът да се произнесе по тези искове.
 Член 55
 Окончателните решения на Общия съд, както и решенията, с които частично се разрешават материалноправни въпроси или се разрешава процесуален въпрос по възражение за липса на компетентност или за недопустимост, се съобщават от секретаря на Общия съд на всички страни, както и на държавите-членки и на институциите на Съюза, дори и ако те не са встъпили в делото пред Общия съд.
 Член 56
 Окончателните решения на Общия съд и решенията, с които частично се разрешава спор по същество или се разрешава процесуален въпрос по възражение за липса на компетентност или за недопустимост, подлежат на обжалване пред Съда в срок от два месеца от съобщаване на решението.
 Жалбата може да бъде подадена от всяка страна, чиито искания са изцяло или частично отхвърлени. Въпреки това встъпилите страни, различни от държавите-членки и институциите на Съюза, могат да обжалват само ако решението на Общия съд пряко ги засяга.
 С изключение на делата, свързани със спор между Съюза и неговите служители, жалба могат да подават и държавите-членки и институциите на Съюза, които не са встъпили в производството пред Общия съд. Тези държави-членки и институции са в същото положение като държавите-членки и институциите, които са встъпили в производството на първа инстанция.
 Член 57
 Всяко лице, чието искане за встъпване е било отхвърлено от Общия съд, може да обжалва пред Съда в срок от две седмици от съобщаването на решението за отхвърляне на неговото искане.
 Страните по производството могат да обжалват пред Съда всяко решение на Общия съд, което е прието в съответствие с членове 278


text:
или 279 или член 299, четвърта алинея от Договора за функционирането на Европейския съюз, или член 157 или член 164, трета алинея от Договора за Евратом в срок от два месеца от уведомяването им.
 Обжалването по първите две алинеи на настоящия член се разглежда и решава в съответствие с процедурата, посочена в член 39.
 Член 58
 Обжалването пред Съда се ограничава само до правни въпроси. Основанията за обжалване са липса на компетентност на Общия съд, нарушение на процесуални правила, което накърнява интересите на жалбоподателя, както и нарушение на правото на Съюза от страна на Общия съд.
 Размерът на присъдените разноски или страната, на която се възлагат, не подлежат на отделно обжалване.
 Член 59
 Когато бъде обжалвано решение на Общия съд, производството пред Съда се състои от писмена и устна част. В съответствие с условията, предвидени в процедурния правилник, Съдът, след като изслуша генералния адвокат и страните, може да реши делото и без устно производство.
 Член 60
 Без да се накърняват разпоредбите на членове 278 и 279 от Договора за функционирането на Европейския съюз или член 157 от Договора за Евратом, обжалването няма суспензивно действие.
 Чрез дерогация от член 280 от Договора за функционирането на Европейския съюз решенията на Общия съд, които обявяват регламент за недействителен, влизат в сила само от датата на изтичането на срока, посочен в член 56, първа алинея от настоящия статут или, при предявяването на жалба в този срок, от датата на отхвърлянето на жалбата, без да се накърнява правото на страната да поиска от Съда в съответствие с членове 278 и 279 от Договора за функционирането на Европейския съюз или член 157 от Договора за Евратом спиране на действието на регламента, който е бил обявен за недействителен, или постановяването на друга временна мярка.
 Член 61
 Ако жалбата е основателна, Съдът отменя решението на Общия съд. Той може сам да постанови окончателно решение по делото, когато фазата на производството позволява това, или да върне делото на Общия съд за постановяване на решение.
 Когато делото е върнато на Общия съд, този съд е обвързан от всяко решение на Съда по правни въпроси.
 Когато жалбата на държава-членка или на институция на Съюза, която не е встъпила в производството пред Общия съд, е основателна, Съдът може, ако счете това за необходимо, да постанови кои от последиците на отмененото решение на Общия съд се считат за окончателни по отношение на страните по делото.
 Член 62
 В случаите по член 256, параграфи 2 и 3 от Договора за функционирането на Европейския съюз, когато първият генерален адвокат счита, че съществува сериозен риск от засягане на единството или съгласуваността на правото на Съюза, той може да предложи на Съда да преразгледа решението на Общия съд.
 Предложението трябва да бъде направено в рамките на един месец от постановяване на решението на Общия съд. В срок от един месец от получаване на предложението, направено от първия генерален адвокат, Съдът решава дали решението ще бъде преразгледано или не.
 Член 62а
 Съдът се произнася по въпросите, които са предмет на преразглеждане по спешно производство, въз основа на преписката,